Пра захаванне асартыментных пералікаў тавараў
У мэтах насычэння спажывецкага рынку рэспублікі шырокім асартыментам тавараў, а таксама забеспячэння выканання палажэнняў дактрыны нацыянальнай харчовай бяспекі Рэспублікі Беларусь Міністэрствам антыманапольнага рэгулявання і гандлю (далей – МАРГ) сумесна з зацікаўленымі ў 2020 годзе праведзена работа па пашырэнні пералікаў тавараў, якія падлягаюць уключэнню ў асартыментныя пералікі тавараў для рознічных гандлёвых аб'ектаў розных відаў і тыпаў. 
Нарматыўнымі прававымі актамі МАРГ у пералікі тавараў, якія падлягаюць уключэнню суб'ектамі гандлю ў асартыментныя пералікі тавараў, устаноўленыя пастановай Міністэрства антыманапольнага рэгулявання і гандлю Рэспублікі Беларусь ад 19 лістапада 2020 года № 74 «Аб пераліках тавараў», дадаткова ўключана 13 таварных пазіцый, у тым ліку масла рапсавае, крупа грачаная, крухмал кукурузны, грыбы свежыя, індывідуальныя сродкі зашыты, тавары з нацыянальнай сімволікай, сцягі і інш.
Пры гэтым невыкананне асартыментных пералікаў тавараў з'яўляецца адным з самых распаўсюджаных парушэнняў гандлёвага заканадаўства.
Звяртаем увагу, што ў адпаведнасці з часткай першай пункта 20 Указа Прэзідэнта Рэспублікі Беларусь ад 24 красавіка 2020 года № 143 "Аб падтрымцы эканомікі" (далей – Указ № 143) для аператыўнага выяўлення і спынення парушэнняў заканадаўства Міністрам антыманапольнага рэгулявання і гандлю, Міністрам аховы здароўя і Старшынёй Дзяржаўнага камітэта па стандартызацыі могуць прызначацца пазапланавыя праверкі ў дачыненні да юрыдычных асоб і індывідуальных прадпрымальнікаў па пытаннях, якія адносяцца да кампетэнцыі адпаведнага ведамства.
Згодна з часткай чацвёртай пункта 20 Указа № 143 прыпыненне ў адпаведнасці з дадзеным Указам работы гандлёвых аб'ектаў, аб'ектаў грамадскага харчавання ажыццяўляецца ў парадку, які вызначаецца адпаведна МАРГ, Міністэрствам аховы здароўя, Дзяржстандартам. 
Так, загадам МАРГ ад 14 мая 2020 года № 99 зацверджана Палажэнне аб парадку прыпынення працы гандлёвага аб'екта, аб'екта грамадскага харчавання, якое рэгламентуе парадак прыпынення і аднаўлення іх працы ў выпадку выяўлення ў ходзе праверкі парушэнняў заканадаўства аб цэнах і цэнаўтварэнні, гандлі і грамадскім харчаванні, абароне правоў спажыўцоў, рэкламе.
Пры гэтым, парушэнне заканадаўства аб гандлі ў частцы невыканання асартыментнага пераліку тавараў і (або) неадпаведнасці асартыментнага пераліку тавараў патрабаванням заканадаўства ўваходзіць у лік падстаў, па якіх можа быць прынята (пры выкананні пэўных умоў) рашэнне аб прыпыненні працы гандлёвага аб'екта.
 Парушэнне патрабаванняў пастановы Савета Міністраў Рэспублікі Беларусь ад 22 ліпеня 2014 года № 703 «Аб зацвярджэнні Правілаў продажу асобных відаў тавараў і ажыццяўлення грамадскага харчавання і Палажэння аб парадку распрацоўкі і зацвярджэння асартыментнага пераліку тавараў» цягне адказнасць у адпаведнасці з часткай 1 артыкула 12.17 Кодэкса Рэспублікі Беларусь аб адміністрацыйных правапарушэннях і прадугледжвае накладанне штрафу ў памеры да дзесяці базавых велічынь.
Аналагічнае парушэнне, здзейсненае паўторна на працягу аднаго года пасля накладання адміністрацыйнага спагнання, цягне накладанне штрафу ў памеры ад дзесяці да трыццаці базавых велічынь (частка 3 артыкула 12.17 КаАП). 
У сувязі з выкладзеным, звярніце ўвагу на неабходнасць выканання патрабаванняў заканадаўства аб гандлі, у тым ліку ў частцы асартыментных пералікаў тавараў, і наяўнасці ў продажы шырокага асартыменту тавараў з нацыянальнай сімволікай, сцягоў.
